open-index/open-wikipedia-markdown huggingface dataset:
נדז'דה גרינפלד

**נדז'דה יבגנייבנה גרינפלד** (ברומנית: **Nadejda Evgenevna Grinfeld**,1887–?) הייתה פוליטיקאית בסרבית שכיהנה בפרלמנט של מולדובה בשנים 1917 ו-1918.

## ביוגרפיה
נדז'דה גרינפלד כיהנה כחברה בפרלמנט של מולדובה (Sfatul Țării) בשנים 1917 ו-1918. מועצת הארץ כללה שתי נשים בלבד, כאשר אלנה אליסטר הייתה האישה השנייה במועצה.

נדז'דה יבגנייבנה גרינפלד הצטרפה לבונד בקישינב בשנת 1903, ולמעט תקופות קצרות במאסר ובהגירה, הייתה פעילה באופן רציף בארגונים מנשביקים באודסה, קייב וסנקט פטרבורג. גרינפלד, שכבר צברה מוניטין כנואמת של הבונד בתקופה שלפני המהפכה, עמדה בראש קבוצת הגנה עצמית של הבונד באודסה במהלך מהפכת 1905. במהלך שנת 1917, היא הייתה נואמת פופולרית באספות המונים בפטרוגרד ובקרונשטאדט. היא נבחרה כנציגה מנשביקית לאספה האזורית של בסרביה, מועצת הארץ, ותמכה באוטונומיה בסרבית כדי לבלום את השפעתו של הממשל הבולשביקי החדש ברוסיה. כאשר מועצת הארץ איבדה סמכות על האזור והתמודדה עם השפעה גוברת והולכת של הבולשביקים בתחילת ינואר 1918, הסיעות השונות חיפשו עזרה חיצונית. גרינפלד, שדיברה בשם הגוש הסוציאליסטי באספה, תוך שהכירה ביעדי הממשל המקומי, מחתה נגד הכנסת כוחות רומניים, והזהירה כי לממשלה אין דרך למנוע כיבוש קבוע. היא ביקשה בנוסף שייקראו כוחות אוקראינים להשיב את הסדר על כנו, והציעה לשלוח משלחת מולדבית לועידת ברסט-ליטובסק, בהתעקשה כי רק לאספה המכוננת הרוסית יש את הזכות לאשרר הסכם שלום. הצבא הרומני אכן התערב בבסרביה בסופו של דבר בשיתוף פעולה עם הסיעה הלאומנית במועצת הארץ, ונטען שגרינפלד הייתה בין חברי הפרלמנט שהוצאו להורג לכאורה על ידי הרומנים בשל התנגדותם לכיבוש. על פי ספרו של יורי קולסניק Sfatul Tarii: Enciclopedie, "השלטונות הרומניים גירשו אותה אל מעבר ל[נהר] דניסטר בחודש ינואר 1918".

## לקריאה נוספת

* Colesnic, Iurie, Sfatul Tarii: Enciclopedie (Chisinau: Editura Museum 1998)
* Gheorghe E. Cojocaru, Sfatul Țării: itinerar, Civitas, Chişinău, 1998, 
* Mihai Taşcă, Sfatul Țării şi actualele autorităţi locale, "Timpul de dimineaţă", no. 114 (849), June 27, 2008 (page 16)
* Leopold H. Haimson, Ziva Galili y Garcia, Richard Wortman, The making of three Russian revolutionaries: voices from the Menshevik past, 1987.


## קישורים חיצוניים
* ארכיון לספתול טאריי
* Deputaţii Sfatului Ţării şi Lavrenti Beria

## הערות שוליים

### ביבליוגרפיה




קטגוריה:בונדיסטים
קטגוריה:מנשביקים
קטגוריה:יהודים מבסרביה
קטגוריה:יהודים מולדובנים
קטגוריה:ילידי 1887
סמואל תאצ'ר

**סמואל תאצ'ר** (באנגלית: **Samuel Thatcher**; 1 ביולי 1776 – 18 ביולי 1872) היה פוליטיקאי אמריקאי, אשר כיהן כחבר בבית הנבחרים של ארצות הברית מטעם מדינת מסצ'וסטס.

## ביוגרפיה
תאצ'ר נולד ב-1 ביולי 1776 בעיר קיימברידג' שבפרובינציית מפרץ מסצ'וסטס. בשנת 1793 השלים את לימודיו באוניברסיטת הרווארד, למד משפטים, הוסמך לעריכת דין בשנת 1797 והחל לעסוק במקצוע בעיר ניו גלוסטר (שאז הייתה חלק ממחוז מיין של מסצ'וסטס).

בשנת 1800 עבר לעיר וורן. בשנים 1801–1811 כיהן כחבר בבית הנבחרים של מסצ'וסטס. הוא נבחר מטעם המפלגה הפדרליסטית לבית הנבחרים של ארצות הברית לקונגרס השביעי כדי למלא את מקומו של סיילאס לי שהתפטר, ונבחר מחדש לקונגרס השמיני. הוא כיהן מ־6 בדצמבר 1802 ועד 3 במרץ 1805.

בשנים 1814–1821 שימש כשריף של מחוז לינקולן. בשנת 1824 כיהן כחבר בבית הנבחרים של מיין.

בשנת 1860 עבר להתגורר בעיר בנגור שבמדינת מיין, ושם נפטר ב־18 ביולי 1872. הוא נקבר בבית העלמין Mount Hope Cemetery.

## קישורים חיצוניים
* 
* 

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1776
קטגוריה:אמריקאים שנפטרו ב-1872
סיילאס לי

**סיילאס לי** (באנגלית: **Silas Lee**; 3 ביולי 1760 – 1 במרץ 1814) היה עורך דין, שופט וחבר בית הנבחרים של ארצות הברית מטעם מדינת מסצ'וסטס.

## ביוגרפיה
לי נולד ב-3 ביולי 1760 בעיר קונקורד שבפרובינציית מפרץ מסצ'וסטס, למד לימודים קלאסיים והשלים את לימודיו בשנת 1784 באוניברסיטת הרווארד. לאחר מכן למד משפטים, הוסמך לעריכת דין, וכיהן כחבר בבית הנבחרים של מסצ'וסטס בשנים 1793, 1797 ו־1798.

לי נבחר מטעם המפלגה הפדרליסטית לקונגרסים השישי והשביעי, וכיהן בבית הנבחרים של ארצות הברית מ־4 במרץ 1799 עד 20 באוגוסט 1801, אז התפטר מתפקידו. ב־6 בינואר 1802 מונה בידי הנשיא תומאס ג'פרסון לתובע המחוזי הפדרלי במחוז מיין, ושימש בתפקיד עד מותו. בשנת 1803 היה שופט שלום ושופט מן המניין, ובין השנים 1805–1814 כיהן כשופט לענייני ירושה. בשנת 1810 מונה לשופט הראשי של בית המשפט לתביעות אזרחיות.

לי נפטר ב-1 במרץ 1814 בעיר ויסקאסט (שהייתה אז חלק ממחוז מיין של מסצ'וסטס), ונקבר בבית העלמין Evergreen Cemetery.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:בוגרי אוניברסיטת הרווארד
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1760
קטגוריה:אמריקאים שנפטרו ב-1814
תומאס אלכסנדר מרשל

**תומאס אלכסנדר מרשל** (באנגלית: **Thomas Alexander Marshall**; 15 בינואר 1794 – 17 באפריל 1871) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת קנטקי, ובנו של האמפרי מרשל.

## ביוגרפיה
מרשל נולד ב-15 בינואר 1784 ליד ורסיילז שבקנטקי, ולמד לימודים קדם אקדמאיים. בשנת 1815 השלים את לימודיו במכללת ייל, ולאחר מכן למד משפטים. בשנת 1817 הוסמך לעריכת דין והחל לעסוק במקצוע בעיר פרנקפורט. בשנת 1819 עבר להתגורר בעיר פריס. בשנים 1827–1828 כיהן כחבר בבית הנבחרים של קנטקי.

מרשל נבחר מטעם סיעת האנטי-ג'קסוניאנים לקונגרסים ה־22 וה־23, וכיהן בבית הנבחרים של ארצות הברית מ־4 במרץ 1831 ועד 3 במרץ 1835. בשנת 1834 התמודד ללא הצלחה לבחירה מחדש לקונגרס ה־24.

בשנים 1835–1856 שימש כשופט בבית המשפט לערעורים של המדינה. במקביל, בשנים 1836–1849 היה פרופסור בפקולטה למשפטים של מכללת טרנסילבניה בעיר לקסינגטון.

בשנת 1859 עבר לעיר לואיוויל. בשנת 1863 כיהן שוב כחבר בבית הנבחרים של קנטקי. בשנים 1866–1867 שימש כנשיא בית המשפט לערעורים.

הוא נפטר בלואיוויל שבקנטקי, ב־17 באפריל 1871, ונקבר בבית העלמין Lexington Cemetery.

## קישורים חיצוניים
* 
* 

קטגוריה:אמריקאים ילידי קנטקי
קטגוריה:בוגרי אוניברסיטת ייל
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:אמריקאים שנולדו ב-1784
קטגוריה:אמריקאים שנפטרו ב-1871
מחוז חאיל

**חאיל** (בערבית: **منطقة حائل**; תעתיק מדויק: **מנטקת חאא'ל**) הוא מחוז בצפון ערב הסעודית. המחוז מפורסם בזכות רכסי ההרים  ו.

## תחבורה
### תעופה
נמל התעופה הבינלאומי חאיל משמש כשדה התעופה הראשי של המחוז, ומספק בעיקר טיסות פנים אך גם טיסות בין-לאומיות.

### רכבת
חאל משרתת את העיר תחנת הרכבת חאיל שבחאיל, שהיא חלק מ המופעלת על ידי . התחנה נפתחה בשנת 2017 ומחברת את חאיל עם ריאד, , אל-קסים, אל-ג'וף וקורייאת. 

## ספורט
מחוז חאיל הוא ביתם של מספר מועדוני ספורט, שהבולטים בהם אלו  ו. בחאיל נמצא , המשמש כמרכז הספורט הראשי של המחוז ומהווה אצטדיון הבית של שני המועדונים.

מחוז חאיל מארח את ראלי חאיל, אירוע ספורט מוטורי פופולרי בערב הסעודית.

## חלוקה מנהלית
מחוז חאיל מחולק ל-9 נפות:

## אוכלוסייה
להלן טבלת גודל האוכלוסייה במחוז לפי שנים, על פי סקרי אוכלוסין שנעשו במחוז:

## אמירים
המחוז נשלט על ידי אמיר הממונה על ידי מלך ערב הסעודית, בסיוע סגן. להלן רשימה אמירי המחוז:

## קישורים חיצוניים

* 

## הערות שוליים

חאיל
קטגוריה:חאיל
פוטנציאל וודס-סקסון

ממוזער|left|300px|פוטנציאל וודס-סקסון ביחידות של ''V''<sub>0</sub> עבור מספר מסה , עם פרמטר סקלה ''a''   ורדיוס גרעין <math>R=4.6 fm</math>.
בפיזיקה גרעינית, **פוטנציאל וודס-סקסון** הוא מודל מתמטי מסוים לפוטנציאל הממוצע שחווים הנוקליאונים (פרוטונים ונייטרונים) בתוך גרעין האטום, אשר נעשה בו שימוש כדי לתאר באופן מקורב את הכוחות הפועלים על כל נוקליאון ב של מבנה הגרעין. הפוטנציאל הוא פונקציה לוגיסטית עם קואורדינטת אמצע עקום המייצגת את רדיוס הגרעין ופרמטר סקלה אותו ניתן לפרש כ"עובי פני השטח". הפוטנציאל נקרא על שם מפתחיו רוג'ר וודס ודייוויד סקסון.

צורת הפוטנציאל בתלות במרחק *r* ממרכז הגרעין, היא:
:V(r) = -\frac{V_0}{1+\exp({r-R\over a})}

כאשר *V*0 (שלו ממדים של אנרגיה) מייצג את עומק בור הפוטנציאל, פרמטר הסקלה *a* הוא אורך המייצג את "עובי פני השטח" של הגרעין, ו-R = r_0 A^{1/3} הוא הרדיוס הגרעיני, כאשר  ו-*A* הוא מספר המסה. שימו לב ש- V(R)/V_0 = -1/2  כך שאמצע עקום הפוטנציאל מתקבל ברדיוס הגרעין.

ערכים אופייניים עבור הפרמטרים הם: , .

בעבור מספרי מסה גבוהים הפוטנציאל מתנהג בצורה דומה לבור פוטנציאל מרובע. לפוטנציאל זה יש מספר תכונות רצויות שהופכות אותו למתאים לתיאור מקורב של הפוטנציאל הגרעיני הפועל על נוקליאון:
* הוא עולה מונוטונית עם המרחק, כלומר הוא מייצג פוטנציאל מושך.
* בעבור ערכים גדולים של *A*, הוא שטוח בקירוב במרכז. תכונה זאת תואמת לכך שבמרכזי גרעינים כבדים, כל נוקליאון מוקף מכל הכיוונים בנוקליאונים אחרים, כך שכוח המשיכה הכולל הפועל עליו מתקזז.
* הנוקליאונים שבסמוך לפני השטח של הגרעין (בסביבות ) חווים כוח מרבי כלפי מרכז הגרעין (זהו האזור הליניארי בקירוב של העקומה הלוגיסטית). זהו מעין אפקט של "אנרגיית שטח-פנים" עבור הנוקליאונים שבשפת הגרעין; במודל הטיפה הנוזלית שעליו מבוססת נוסחת המסה של ויצאקר, אחד האיברים מתייחס בדיוק לאפקט זה.
* הכוח הנגזר ממנו דועך אקספוננציאלית לאפס כאשר *r* שואף לאינסוף (), מה שמשקף את טבעו קצר-הטווח של הכוח הגרעיני החזק.

אחת הסיבות לשימושיותו של פוטנציאל זה היא שמשוואת שרדינגר בעבורו ניתנת לפתרון אנליטי, באמצעות הפיכתה למשוואה דיפרנציאלית היפרגאומטרית. החלק הרדיאלי של פונקציית הגל נתון על ידי:
:u(r)= \frac 1r y^\nu (1-y)^\mu {}_2F_1 (\mu+\nu, \mu+\nu+1; 2\nu+1; y)

כאשר y = \dfrac{1}{1+\exp\left(\frac {r-R}{a}\right)}, והפרמטרים האחרים הם \mu = i\sqrt{\gamma^2-\nu^2} ו- \dfrac{2mE}{\hbar^2}=-\nu^2, כאשר \dfrac{2mV_0}{\hbar^2}a^2=\gamma^2. כאן {}_2F_1(a,b;c;z) = \sum_{n=0}^\infty \frac{(a)_n (b)_n}{(c)_n} \frac{z^n}{n!} היא הפונקציה ההיפרגאומטרית.

## ראו גם
* גרעין האטום
* הכוח הגרעיני החזק
* בור פוטנציאל סופי

קטגוריה:פיזיקה גרעינית
אדווין גריי

**אדווין גריי** (באנגלית: **Edwin Gray**; 18 ביולי 1843 – בערך 1817) היה עורך דין, בעל מטעים, פטריוט ופוליטיקאי, אשר ייצג את מחוז סאות'המפטון בבית הנבחרים של וירג'יניה ולאחר מכן כיהן שבע כהונות בבית הנבחרים של ארצות הברית מטעם וירג'יניה בין השנים 1799–1813.

## ביוגרפיה
### ראשית חייו והשכלה
גריי נולד ב-18 ביולי 1843 במחוז סאות'המפטון שבמושבת וירג'יניה. אביו, אדווין גריי האב, כיהן בבית הצירים של וירג'יניה, השתתף בוועידות המהפכה של וירג'יניה ולאחר מכן בשני בתי האספה הכללית של וירג'יניה. אמו הייתה ג'וליאנה גודווין ממחוז ננסמונד. גריי קיבל חינוך פרטי בהתאם למעמדו, ולאחר מכן למד במכללת ויליאם ומרי. דודו, ג'יימס גריי, שירת כקפטן במלחמת העצמאות האמריקאית, נפצע בקרב ג'רמנטאון ונישא לאליזבת גריזי קאופר.

### קריירה
סבו ג'וזף גריי ואביו היו דמויות בולטות במחוז סאות'המפטון במשך עשרות שנים והפעילו מטעים שהתבססו על עבודת עבדים. גריי עצמו עסק גם בזיקוק ברנדי; בשנת 1814 הייתה ברשותו מכונה לזיקוק בת חמישה חלקים בנפחים של 141, 149, 174 ו־177 גלונים.

אחיו תומאס, בעל מטע Round Hill, נודע בגידול סוסי מרוץ, ובהם "Pegasus" (שאושר ב־1814) ו"Terpsichore" (שאושר ב־1823).

בשנת 1787 בחרו בוחרי מחוז סאות'המפטון בגריי (או ייתכן שבאביו) ובג'יימס וילקינסון כנציגיהם לבית הנבחרים של וירג'יניה. בשנת 1791 נבחר אדווין גריי (בוודאות; לא אביו שכבר נפטר) שוב לבית הנבחרים המדינתי לצד ג'יימס וילקינסון, אך לא נבחר שוב בשנת 1792.

גריי נבחר שבע פעמים לבית הנבחרים של ארצות הברית וכיהן עד פרישתו בשנת 1813. בעקבות חלוקה מחדש לאחר מפקד האוכלוסין של 1800, השתנה מספר מחוז הבחירה שלו מהמחוז ה־19 למחוז ה־10.

### חיים אישיים
גריי נישא פעמיים. אשתו הראשונה נקראה שארלוט. במפקד האוכלוסין של 1810 נמנו במשק ביתו במחוז סאות'המפטון גבר ואישה לבנים בגילאי 26–44, שני נערים ונערה בגילאי 11–15, גבר לבן נוסף בגילאי 16–25, וכן עשרה אנשים משועבדים.

מאוחר יותר נישא למרגרט קירנס מהעיר פורטסמות', וירג'יניה. גריי נפטר מבלי שהותיר אחריו ילדים ומבלי שהותיר צוואה שנותרה עד ימינו.

### מותו והנצחתו
גריי פרש מהקונגרס בשנת 1813. יש הסבורים כי נפטר בעיר פורטסמות', וירג'יניה, ואחרים מציינים כי שמו הופיע ברשימות המס של מחוז ננסמונד בשנת 1817 בלבד.

בן דודו, ג'ון קאופר גריי, כיהן כחבר קונגרס בשנים 1821–1823, אך לא היה יורשו הישיר.

## קישורים חיצוניים
* 

קטגוריה:אמריקאים ילידי וירג'יניה
קטגוריה:בוגרי מכללת ויליאם ומרי
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1743
קטגוריה:אמריקאים שנפטרו ב-1817
בדרך ל-30

"**בדרך ל-30**" הוא המיני-אלבום ה-2 של הזמר הישראלי אייל גולן, אשר יצא לאור ב־15 בפברואר 2026, בהוצאת חברת התקליטים ליאם הפקות. 

## רקע
המיני-אלבום יצא בהפתעה, כאשר יום לפני יציאתו לאור פרסם גולן שהקהל יהיה מוכן בשעה 10:00. המיני-אלבום זכה לחשיפה רחבה עם פרסומו. בהודעה לציבור ציין גולן כי הפרויקט כולל ארבעה שירים חדשים, שאלו שירי הכנה לקראת אלבום מספר 30 שעתיד לצאת בפסח 2026. כל אחד מהשירים מציג סגנון מוזיקלי שונה, החל מבלדות מזרחיות ועד שירי פופ. המהלך נתפס כהמשך למגמתו של גולן להוציא מוזיקה בפורמטים קצרים, בדומה לפרויקטים קודמים שהציגו גיוון סגנוני. את יצירת השירים ליוו כותבים ומלחינים בולטים בזמר הים-תיכוני העכשווי, בהם רותם חן, עידן בקשי, אופיר מלול, אלון פרץ, צליל קליפי ועוד. במיני-אלבום קיים קאבר לשירו של הזמר משה פרץ, "חיים שלמים", בביצוע מחודש של גולן. לפי בקשתו של גולן מיוצרי השיר, שם השיר שונה ל"שריטות ופחדים" מכיוון שכבר קיים לגולן שיר בשם "חיים שלמים".

## ביקורות
האלבום התקבל ברובו בחיוב בקרב הקהל והמבקרים, אשר הדגישו את גיוון הסגנונות שבו ואת השילוב בין מסורות מוזיקליות ותיקות לבין עיבודים עכשוויים. לצד זאת, עלו פרשנויות ציבוריות שלפיהן חלק מהטקסטים מדברים על דברים מיניים, כמו יחסי מין. היו ביקורות שהשירים לא מזכירים את הז'אנר של אייל גולן, וכי הוא מנסה לשיר ז'אנרים אחרים. טענו כי עטיפת האלבום מזכירה את העטיפה של האלבום ה-18 של גולן, בסוף כל יום (2015). "שריטות ופחדים" ו"חיה פצועה" הוכרזו כנקודות שיא ביצירה.

## רשימת רצועות

## הערות שוליים

קטגוריה:אלבומי אייל גולן
קטגוריה:מיני-אלבומים מ-2026
קטגוריה:מיני-אלבומים בעברית
קטגוריה:אלבומי חברת ליאם הפקות
Which Side Are You On?

(בעברית:"**באיזה צד אתה?**") הוא שיר שנכתב בשנת 1931 על ידי הפעילה החברתית פלורנס ריס, שהייתה אשתו של סם ריס, מנהיג איגוד עובדי המכרות המאוחדים במחוז הארלן, קנטקי.

## רקע
בשנת 1931, כורים ובעלי מכרות בדרום-מזרח קנטקי היו מעורבים במאבק עובדים שנקרא בשם "מלחמת מחוז הארלן". בניסיון להפחיד את משפחתו של מנהיג האיגוד סם ריס, השריף ג'יי. ה. בלייר ואנשיו, שנשכרו על ידי חברת הכרייה, נכנסו לביתו של ריס באופן בלתי חוקי בחיפוש אחריו. ריס קיבל אזהרה וברח, אך אשתו, פלורנס, וילדיהם היו בבית. מאוחר יותר באותו לילה, כתבה פלורנס את מילות השיר "באיזה צד אתה?" על לוח שנה שהיה תלוי במטבח. לטענתה, היא שאבה את ההשראה ללחן מהמנון בפטיסטי מסורתי, "Lay the Lily Low", אם כי קיימים לחנים דומים אחרים, כמו הבלדה המסורתית "Jack Monroe" .

ריס תמכה בגל שני של שביתות כורים בסביבות שנת 1973, כפי שמתואר בסרט התיעודי "Harlan County, USA" . ריס גם הקליטה את השיר מאוחר יותר בחייה, כפי שניתן לשמוע באלבום "Coal Mining Women" מ-1997. 

## ביצועים נוספים
פיט סיגר, שאסף שירי איגודי עובדים, למד את השיר בשנת 1940. בשנה שלאחר מכן, הוא הוקלט על ידי ההרכב המוזיקלי Almanac Singers בגרסה שזכתה לאהדה רבה. 
בילי בראג, דיקון בלו, דרופקיק מרפיס, רבל דיאז, נטלי מרצ'נט, אני דיפרנקו, טום מורלו, פנופטיקון ו-S.G. גודמן כולם הקליטו את הפרשנויות שלהם לשיר.

השיר מוזכר על ידי בוב דילן בשיר "Desolation Row".

## קישורים חיצוניים
* 20px , באתר המוזיקה AllMusic
* 20px , באתר המוזיקה MusicBrainz
* 30px , באתר המוזיקה Genius
* 20px , באתר המוזיקה Spotify
* 44px , באתר המוזיקה אפל מיוזיק
* 20px , באתר המוזיקה Musixmatch
* 20px , באתר המוזיקה SoundCloud
* , באתר המוזיקה SecondHandSongs

#### ביצועים
* 15px "?Which Side Are You On" בביצוע Almanac Singers, סרטון בערוץ יוטיוב, **1941**
* 15px "?Which Side Are You On" בביצוע פיט סיגר, סרטון בערוץ יוטיוב, **1967**
* 15px "?Which Side Are You On" בביצוע בילי בראג, סרטון בערוץ יוטיוב, **1987**
* 15px "?Which Side Are You On" בביצוע הוויברז, סרטון בערוץ יוטיוב, **1991**
* 15px "?Which Side Are You On" בביצוע אלה ג'נקינס, סרטון בערוץ יוטיוב, **1999**
* 15px "?Which Side Are You On" בביצוע נטלי מרצ'נט, סרטון בערוץ יוטיוב, **2003**
* 15px "?Which Side Are You On" בביצוע אני דיפרנקו, סרטון בערוץ יוטיוב, **2012**
* 15px "?Which Side Are You On" בביצוע S.G. Goodman, סרטון בערוץ יוטיוב, **2020**
## הערות שוליים

קטגוריה:שירים באנגלית
קטגוריה:שירי פיט סיגר
קטגוריה:שירי מחאה
קטגוריה:שירים נגד קפיטליזם
ג'ון קאופר גריי

**ג'ון קאופר גריי** (באנגלית: **John Cowper Gray**; 1783 – 18 במאי 1823) היה בעל מטעים ופוליטיקאי אמריקאי, חבר המפלגה הדמוקרטית-רפובליקנית. הוא כיהן בבית הנבחרים של וירג'יניה לפני ואחרי כהונתו החלקית כחבר בית הנבחרים של ארצות הברית מטעם מחוז הבחירה ה־20 של מדינת וירג'יניה.

## ביוגרפיה
### ראשית חייו ומשפחתו
גריי נולד ב-1783 במחוז סאות'המפטון, וירג'יניה, לאליזבת גריזי קאופר ולבעלה ג'יימס גריי, שהיה ותיק מלחמת העצמאות האמריקאית.

אבות משפחת גריי מצד האב היגרו לווירג'יניה מדרום לנהר ג'יימס כבר בתחילת המאה ה־18. סבו, ג'וזף גריי, ודודו, אדווין גריי האב, ייצגו את האזור שהפך למחוז סאות'המפטון בבית הצירים (House of Burgesses). אותו דוד ייצג את המחוז גם בכל ועידות המהפכה של וירג'יניה ועמד בראש ועדת הביטחון המקומית, ולאחר מכן כיהן בבית הנבחרים של וירג'יניה עד מותו, כאשר ג'ון היה ילד.

בן דודו, אדווין גריי, ייצג אף הוא את מחוז סאות'המפטון בבית הנבחרים של וירג'יניה ולאחר מכן כיהן שבע כהונות בבית הנבחרים של ארצות הברית עד שהתפטר בשנת 1813 ועזב את האזור.

גריי קיבל חינוך ההולם את מעמדו החברתי.

### קריירה
בוחרי מחוז סאות'המפטון בחרו בג'ון ק. גריי בשנת 1803 כנציגם לבית הנבחרים של וירג'יניה. הוא כיהן לצד הנציג הוותיק הנרי בלו במשך שנתיים, בין 1804 ל־1806.

כאשר התפטר חבר הקונגרס ג'יימס ג'ונסון, מילא גריי את יתרת כהונתו בקונגרס ה־16, מ־28 באוגוסט 1820 ועד 3 במרץ 1821. עם זאת, הוא לא הצליח להיבחר מחדש והוחלף בידי .

בהמשך נבחר שוב לבית הנבחרים של וירג'יניה וכיהן משנת 1821 ועד מותו בשנת 1823.

לפי מפקד האוכלוסין של 1810, במשק ביתו לא נרשמו גברים לבנים מעל גיל 25, אך נרשמו שתי נשים לבנות מעל גיל 45, צעיר לבן אחד מתחת לגיל 25 ועשרה אנשים משועבדים. עשור לאחר מכן התגורר עם נער שחור חופשי מתחת לגיל 14, אישה לבנה חופשייה מעל גיל 45 ושלושה עשר עבדים, מתוכם שתי ילדות מתחת לגיל 14.

ג'ון קאופר גריי נפטר ב־18 במאי 1823 בווירג'יניה.

## קישורים חיצוניים
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1783
קטגוריה:אמריקאים שנפטרו ב-1823
בנג'מין יוג'ר

**בנג'מין יוג'ר** (באנגלית: **Benjamin Huger**; 1768 – 7 ביולי 1823) היה חקלאי ופוליטיקאי אמריקאי שכיהן כחבר בבית הנבחרים של ארצות הברית מטעם מדינת קרוליינה הדרומית. הוא כיהן שלוש כהונות בין השנים 1799–1805 וכהונה נוספת בין השנים 1815–1817.

## ביוגרפיה
יוג'ר נולד בשנת 1768 בעיר צ'ארלסטון או בסביבתה, בפרובינציית קרוליינה הדרומית. הוא למד במסלול אקדמי ולאחר מכן עסק בגידול אורז לאורך נהר וואקאמו.

הוא כיהן כחבר בבית הנבחרים של קרוליינה הדרומית בשנים 1796–1798, ולאחר מכן נבחר מטעם המפלגה הפדרליסטית לקונגרסים השישי, השביעי והשמיני, וכיהן בבית הנבחרים של ארצות הברית מ־4 במרץ 1799 עד 3 במרץ 1805.

בשנים 1806–1813 שב וכיהן בבית הנבחרים של המדינה, ולאחר מכן נבחר לקונגרס ה־14 וכיהן מ־4 במרץ 1815 עד 3 במרץ 1817.

בשנים 1818–1823 כיהן כחבר הסנאט של קרוליינה הדרומית ואף שימש כנשיא הסנאט של קרוליינה הדרומית בין השנים 1819–1822.

הוא נפטר ב-7 ביולי 1823 באחוזתו שעל גדות נהר הוואקמאו, סמוך לעיר ג'ורג'טאון בקרוליינה הדרומית, ונקבר בבית העלמין של All Saints' Churchyard.

## קישורים חיצוניים

* 
* 

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1768
קטגוריה:אמריקאים שנפטרו ב-1823
ג'יימס ג'ונסון (פוליטיקאי מווירג'יניה)

**ג'יימס ג'ונסון** (באנגלית: **James Johnson**; נפטר ב־7 בדצמבר 1825) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת וירג'יניה. לפני כהונתו בקונגרס, היה חבר בבית הנבחרים של וירג'יניה.

## ביוגרפיה
ג'ונסון נולד בווירג'יניה והשלים לימודים קדם אקדמאיים. הוא השלים את לימודיו במכללת ויליאם ומרי שבעיר ויליאמסבורג בערך בשנת 1795. לאחר מכן למד משפטים, התקבל ללשכת עורכי הדין והחל לעסוק במקצוע בעיר ויליאמסבורג.

הוא כיהן כחבר בבית הנבחרים של וירג'יניה כנציג מחוז האי וייט בשנים 1797–1804, בשנת 1806, בשנת 1807, ובשנים 1809–1813.

ג'ונסון נבחר מטעם המפלגה הדמוקרטית-רפובליקנית לקונגרס ה־13 ולשלושת הקונגרסים שבאו אחריו, וכיהן מ־4 במרץ 1813 ועד התפטרותו ב־1 בפברואר 1820.

ב־1 בפברואר 1820 מונה לגובה המכס בעיר נורפוק, תפקיד שבו שירת עד מותו ב־7 בדצמבר 1825, בנורפוק שבווירג'יניה.

## קישורים חיצוניים
* 

קטגוריה:אמריקאים ילידי וירג'יניה
קטגוריה:בוגרי מכללת ויליאם ומרי
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו במאה ה-18
קטגוריה:אמריקאים שנפטרו ב-1825
תומאס ניוטון הבן

**תומאס ניוטון הבן** (באנגלית: ****; 21 בנובמבר 1768 – 5 באוגוסט 1847) היה פוליטיקאי אמריקאי שכיהן כחבר בית הנבחרים של ארצות הברית מטעם מדינת וירג'יניה משנת 1801 ועד פרישתו בשנת 1833. בנו היה הגנרל של צבא האיחוד ג'ון ניוטון .

## ביוגרפיה
ניוטון נולד בעיר נורפוק שבמושבת וירג'יניה ב־21 בנובמבר 1768, והיה בנו של תומאס ניוטון.

הוא כיהן כחבר בבית הנבחרים של וירג'יניה בין השנים 1796 ל־1799. לאחר מכן כיהן מטעם המפלגה הדמוקרטית-רפובליקנית בבית הנבחרים של ארצות הברית מ־4 במרץ 1801 ועד 9 במרץ 1830, אז איבד את מושבו לאחר שג'ורג' לויאל ערער על תוצאות הבחירות. ניוטון נבחר מחדש בבחירות הבאות וכיהן כהונה אחרונה מ־4 במרץ 1831 ועד 3 במרץ 1833.

בבחירות לנשיאות ארצות הברית בשנת 1824, שהיו סוערות במיוחד, היה ניוטון הנציג היחיד מווירג'יניה שתמך בקואליציית אדמס–קליי. בשנת 1804 היה אחד ממנהלי ההדחה שמינה בית הנבחרים כדי להוביל את התביעה במשפט ההדחה של השופט ג'ון פיקרינג.

ניוטון מת בנורפוק שבווירג'יניה ב-5 באוגוסט 1847.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:נורפוק: אישים
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:אמריקאים שנולדו ב-1768
קטגוריה:אמריקאים שנפטרו ב-1847
ג'ורג' לויאל

**ג'ורג' לויאל** (באנגלית: **George Loyall**; 29 במאי 1789 – 24 בפברואר 1868) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת וירג'יניה.

## ביוגרפיה
לויאל נולד ב-29 במאי 1789 בעיר נורפוק. בשנת 1808 השלים את לימודיו במכללת ויליאם ומרי שבוויליאמסבורג. הוא למד משפטים אך לא עסק בכך בפועל. בשנת 1815 ביקר באנגליה.

בשנים 1818–1827 כיהן כחבר בבית הנבחרים של וירג'יניה. בשנת 1829 שימש כציר בוועידה החוקתית של המדינה.

הוא ערער בהצלחה על בחירתו של תומאס ניוטון הבן לבית הנבחרים של ארצות הברית במהלך הקונגרס ה־21, וכיהן במקומו מ־9 במרץ 1830 ועד 3 במרץ 1831.

לויאל נבחר מטעם סיעת הג'קסוניאנים לקונגרסים ה־23 וה־24 וכיהן שוב בבית הנבחרים מ־4 במרץ 1833 ועד 3 במרץ 1837.

בשנים 1837–1861 (למעט תקופה של שנתיים) שימש כסוכן הצי בנורפוק, וירג'יניה. הוא נפטר בנורפוק ב־24 בפברואר 1868 ונקבר בבית העלמין Elmwood Cemetery.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:נורפוק: אישים
קטגוריה:בוגרי מכללת ויליאם ומרי
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הג'קסונית
קטגוריה:אמריקאים שנולדו ב-1789
קטגוריה:אמריקאים שנפטרו ב-1868
Eriogonum parishii

*Eriogonum parishii* הוא מין של כוסמת בר המכונה באנגלית בשם העממי mountainmist (ערפל הרים).

## תפוצה
*Eriogonum parishii* נמצא בעיקר בדרום קליפורניה, שם הוא גדל ברבים מרכסי ההרים מסיירה נבדה, ההרים הלבנים והרי איניו (Inyo), ומערבה דרך רכסי הרוחב (Transverse Ranges) ורכסי חצי האי (Peninsular Ranges). הוא מופיע גם ברכסי חצי האי הדרומיים בבאחה קליפורניה, ובמחוז יאוואפאי (Yavapai), אריזונה.

הוא גדל בסוגים שונים של בתי גידול על מדרונות הרים, כגון מרווה שיחנית (sagebrush) וצ'פארל, בדרך כלל על חולות גרניט.

## תיאור
*Eriogonum parishi* הוא עשב חד-שנתי המייצר גושים של גבעולים ירוקים וחסרי שיער מתפשטים, בעלי ענפים מורכבים. העלים הסגלגלים השעירים ממוקמים סביב בסיס הגבעולים ואורכם 2 עד 6 סנטימטרים.

התפרחת היא מערך מתפשט של אשכולות של פרחים זעירים בצבע ורוד עד אדמדם עם עורקים ראשיים אדומים כהים יותר. כל פרח בודד הוא ברוחב של פחות ממילימטר ובעל מרקם רופף.

## קישורים חיצוניים

* מדריך הטיפול של ג'פסון ב- ''Eriogonum parishii''
* ''Eriogonum parishii'' — גלריית תמונות של UC

ימין|ממוזער|הצמחים הסגולים הם שרידיו של ''Eriogonum parishii''. צולם בגן הבוטני של הפארקים האזוריים בפארק האזורי טילדן.

קטגוריה:קליפורניה
קטגוריה:ארכוביתיים
יונתן מנדל

**יונתן (יוני) מנדל** (נולד ב-28 בספטמבר 1978) הוא חוקר, בלשן ומתרגם ישראלי, פרופסור חבר במחלקה ללימודי המזרח התיכון באוניברסיטת בן-גוריון בנגב. החל מ-2024 הוא עומד בראש המחלקה. מנדל הוא עורך המשנה של סדרת מכתוב.

## ביוגרפיה
נולד ב-1978 בירושלים. שירת בצה"ל במודיעין חיל הים. למד לתואר ראשון במזרחנות ובמדעי המדינה באוניברסיטת תל אביב. השלים לימודי תואר שני בבית הספר ללימודים אוריינטליים ואפריקאיים, כשכותרת התזה שלו, שעסקה במקומה של ירושלים בפוליטיקה הפלסטינית, הייתה: "Jerusalem: Between Physical Separation and Formulas of Unification". ב-2012-2007 השלים תואר דוקטור במחלקה ללימודי המזרח התיכון באוניברסיטת קיימברידג'. התזה שלו לדוקטורט, שעסקה בהוראת הערבית בחברה היהודית על היבטיה הפוליטיים והחברתיים, וכותרתה: "Arabic Studies in Israeli-Jewish Society: In the Shadow of Political Conflict" נעשתה בהנחיית פרופ׳ .

בשנים 2015–2018 היה עמית מחקר במכון ון ליר, בפורום לחשיבה אזורית וכראש מרכז "מנאראת" ליחסי יהודים וערבים. בהמשך, ניהל את "חוג המתרגמים" במכון ושימש עורך משנה של סדרת מכתוב לתרגום ספרות ערבית. מנדל חבר בוועד המנהל של עמותת סיכוי - לקידום שוויון אזרחי.

עשה את לימודי פוסט הדוקטורט שלו במרכז פרנץ רוזנצווייג לחקר התרבות והספרות היהודית-גרמנית באוניברסיטה העברית, שם חקר את השפעתם של מלומדים יהודים-גרמנים על הוראת הערבית באזור. כן שהה במחלקה ללימודי המזרח התיכון באוניברסיטת בן-גוריון. ב-2017 החל ללמד באוניברסיטת בן-גוריון; בינואר 2023 קודם לדרגת פרופסור חבר ובאוגוסט 2024 מונה לראש המחלקה ללימודי המזרח התיכון באוניברסיטה.

## מחקריו

## ספרים
* **שפה מחוץ למקומה: אוריינטליזם, מודיעין והערבית בישראל** (הוצאת ון ליר והקיבוץ המאוחד, 2020). 
* **הלטינית של המזרח התיכון: הוראת הערבית בחברה היהודית ממפנה המאה ועד 1948** (הוצאת ון ליר והקיבוץ המאוחד, 2023) .

* 2014. **The Creation of Israeli Arabic: Political and Security Consideration in the Making of Arabic Language Studies in Israel**. Palgrave Studies in Languages at War (Palgrave Macmillan, Basingstoke ,321 pages).
* Yonatan Mendel and Ronald Ranta. 2016. **From the Arab Other to the Israeli Self: Palestinian Culture in the Making of Israeli National Identity** (Routledge, London, 188 pages).


### בעריכתו

* Yonatan Mendel and Abeer al-Najjar (eds.) **Language, Politics and Society in the Middle East** (Edinburgh University Press, 2018).
* Bruno De Nicola, Yonatan Mendel, and Husain Qutbuddin. 2010. **Reflections on Knowledge and Language in Middle Eastern Societies** (Cambridge Scholars Publishing, Newcastle, 335 pages).


### רומנים שתרגם מערבית
* **הולך על הרוח** מאת סלמאן נאטור (הוצאת ון ליר ועולם חדש, סדרת מכתוב 2017)
* **להתראות עכו** מאת עלא חליחל (הוצאת עם עובד, 2018).

## קישורים חיצוניים
* פרופ' יונתן מנדל באתר המחלקה ללימודי המזרח התיכון, אוניברסיטת בן-גוריון
* פרופ' יונתן מנדל באתר מכון ון ליר
* יוני מנדל באתר שיחה מקומית
* 
* 

## הערות שוליים

קטגוריה:סגל אוניברסיטת בן-גוריון בנגב: לימודי המזרח התיכון
קטגוריה:בעלי תואר דוקטור מאוניברסיטת קיימברידג'
קטגוריה:בוגרי אוניברסיטת תל אביב
קטגוריה:בוגרי אוניברסיטת לונדון
קטגוריה:מתרגמים ישראלים
קטגוריה:מתרגמי מחמוד דרוויש
קטגוריה:ישראלים שנולדו ב-1978
JOOP!

**** הוא בית אופנה גרמני.

החברה נוסדה כמותג מעצבים על ידי מעצב האופנה וולפגנג יופ בהמבורג. יופ, שמכר בגדי מעצבים תחת שם משפחתו מ-1981, הקים עסק מצליח ברישיון שמכר בגדי נשים, בגדי גברים, בגדי ילדים, אביזרים ומוצרי בית יוקרתיים. 

על מנת להבדיל את המותג ממנו כבן אדם הוא הוסיף סימן קריאה לשם המותג. ב-1988 הוציאה החברה קולקציית ג'ינס ובגדי ספורט  בשם "Joop! Jeans". החברה נודעת עקב מגוון הבשמים  שלה שהושק. באמצע שנות ה-90, בשמי החברה הוצגו לשוק האמריקאי, בעוד שמוצריה הוצגו בשבוע האופנה בניו יורק ונמכרו על ידי מספר קמעונאים אמריקאים.

ב-1998, וולפגנג יופ ושותפו העסקי מכרו 95% ממניות החברה למשקיע, בעוד יופ נשאר מנהל הקריאטיב של המותג. ב-2001, יופ מכר את 5% המניות הנותרות ועזב את החברה.

לחברה חנויות קמעונאיות בהמבורג ובדיסלדורף, חנות מקוונת וכן מספר חנויות אאוטלט.

## קישורים חיצוניים
* 

קטגוריה:חברות אופנה גרמניות
EA-37B

**L3Harris EA-37B Compass Call** הוא מטוס המשמש למשימות לוחמה אלקטרונית. המטוס נמצא בשירות חיל האוויר של ארצות הברית מאז 2024 ומיועד להחליף את מטוסי 
Lockheed EC-130H Compass Call. הוא מבוסס על מטוס גאלפסטרים G550 ומערכות אלקטרוניות של חברות L3Harris וBAE סיסטמס. מערכת הלוחמה האלקטרונית המופעלת מהמטוס מונעת, פוגעת ומשבשת תקשורת, עיבוד מידע, ניווט, מערכות מכ"ם ואיומים נוספים הנשלטים על ידי גלי רדיו שמפעיל האויב. 

חיל האוויר האמריקאי הזמין 10 מטוסים, אשר יופעלו על ידי כנף 55 של פיקוד הקרב. באוגוסט 2024 סופק המטוס הראשון לטייסת הלוחמה האלקטרונית 43 של כנף 55. בינואר 2026 הוצב לראשונה מטוס EA-37B בשירות מבצעי בבסיס רמשטיין בגרמניה כחלק מהערכות ארצות הברית לקראת מערכה באיראן ולתמיכה בפעילות נאט"ו באירופה.

## קישורים חיצוניים

* EA-37B, באתר חיל האוויר של ארצות הברית
* על המטוס, באתר חברת BAE סיסטמס

## הערות שוליים

קטגוריה:ארצות הברית: כלי טיס צבאיים
קטגוריה:לוחמה אלקטרונית
פיט הוקסטרה

**קורנליוס פיטר 'פיט' הוקסטרה** (באנגלית: **Cornelis Piet Hoekstra**; נולד ב־30 באוקטובר 1953) הוא פוליטיקאי אמריקאי, איש המפלגה הרפובליקנית, שכיהן כחבר בית הנבחרים של ארצות הברית מטעם מדינת מישיגן בין השנים 1993–2011.

עד 17 בינואר 2021 כיהן הוקסטרה כשגריר ארצות הברית במדינת הולדתו, הולנד. מאז 29 באפריל 2025 הוא שגריר ארצות הברית בקנדה.

## ביוגרפיה
הוקסטרה נולד ב־30 באוקטובר 1953 בעיר חרונינגן שבהולנד, ובגיל 3 עבר עם הוריו לארצות הברית. לאחר שהשלים את לימודיו בבית הספר התיכון Christian High School בעיר הולנד, למד הוקסטרה מדע המדינה ב־Hope College וקיבל בשנת 1975 תואר ראשון. בהמשך השלים לימודי מנהל עסקים באוניברסיטת מישיגן וקיבל תואר שני בשנת 1977. לאחר מכן עבד בין השנים 1977–1992 כסגן נשיא לשיווק בחברת הרהיטים Herman Miller.

בשנת 1992 נבחר לראשונה לבית הנבחרים של ארצות הברית כמועמד המפלגה הרפובליקנית, וייצג את מחוז הבחירה השני של מישיגן מ-3 בינואר 1993. בין השנים 2003–2007 כיהן כיושב ראש ועדת המודיעין של בית הנבחרים של ארצות הברית, ולאחר מכן היה חבר המיעוט הבכיר של הרפובליקנים בוועדה.

בבחירות למושל מישיגן בשנת 2010 היה מועמד אפשרי של הרפובליקנים, אך הפסיד בפריימריז למועמד ריק סניידר. הוא סיים את כהונתו בקונגרס ב־3 בינואר 2011, ואת מקומו ירש ביל הייזינגה.

ב־24 ביולי 2017 מינה נשיא ארצות הברית דונלד טראמפ את הוקסטרה לשגריר ארצות הברית בהולנד. לאחר שימוע בסנאט ואישורו, נכנס לתפקידו ב־10 בינואר 2018.

בדצמבר 2017 עורר הוקסטרה מחלוקת לאחר ראיון טלוויזיוני עם עיתונאי הולנדי, שבו עומת עם דברים שאמר בשנת 2015 על כך שקיימים בהולנד אזורים הנשלטים כביכול בידי קיצונים אסלאמיים. בתחילה הכחיש שאמר זאת ואף כינה את הטענות 'חדשות מזויפות', אך לאחר פרסום בינלאומי של הראיון התנצל בטוויטר. מאוחר יותר הודה כי דבריו משנת 2015 היו שגויים וכי ייתכן שבלבל בין הולנד למדינה אחרת.

ב-20 בנובמבר 2024, הודיע הנשיא הנבחר דונלד טראמפ על כוונתו למנות את הוקסטרה לשגריר ארצות הברית בקנדה. ב-9 באפריל 2025, אושר מינויו של הוקסטרה על ידי הסנאט של ארצות הברית כשגריר בקנדה.

## קישורים חיצוניים

* 

קטגוריה:אמריקאים ממוצא הולנדי
קטגוריה:בוגרי אוניברסיטת מישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:שגרירי ארצות הברית בהולנד
קטגוריה:שגרירי ארצות הברית בקנדה
קטגוריה:נשיאות דונלד טראמפ השנייה: אישים
קטגוריה:אמריקאים שנולדו ב-1953
אלווגרף

**אלווֹגרף שופן** (באנגלית: **Chopin alveograph**; נקרא בעבר גם **Extensimeter**) הוא מכשיר מעבדה למדידת איכות קמח חיטה באמצעות בחינת תכונות הבצק. המכשיר מודד את התנהגות הבצק על ידי יצירת יריעת בצק דקה וניפוחה לבועה עד להתפוצצותה. תהליך זה מדמה את התרחבות בועות הגז במהלך התסיסה ובשלבי האפייה הראשונים.

המדידה מפיקה עקומה גרפית של לחץ כפונקציה של התארכות הבצק, שממנה נגזרים מדדים פיזיקליים המשמשים להערכת התאמת הקמח לאפייה ולמוצרי מאפה שונים.

## היסטוריה
הרעיון למדוד את איכות הבצק באמצעות יצירת בועה פותח בתחילת המאה ה־20. האלווֹגרף פותח בצרפת בשנות ה־20 של המאה ה־20 על ידי המהנדס מרסל שופן (Marcel Chopin). מאז הפך המכשיר לכלי תקני בתעשיית הקמח והאפייה, ובצרפת שולב בתקנות רשמיות לקביעת איכות קמח ללחם.

## עקרון הפעולה
במבחן האלווֹגרף מכינים בצק בתנאים תקניים, מרדדים אותו ליריעה אחידה, ומהדקים אותו על תא מדידה. אוויר מוזרם בקצב קבוע אל תוך היריעה ויוצר בועה הולכת וגדלה עד לקריעתה.

במהלך הניפוח נמדד הלחץ הדרוש להתארכות הבצק, ונרשמת עקומה אופיינית. צורת העקומה משקפת את חוזק הבצק, גמישותו ויכולתו להחזיק גזים בזמן התססה.

## מדדים עיקריים
מן העקומה המתקבלת מחושבים מספר פרמטרים מקובלים:

* **P** – עמידות (Tenacity): הלחץ המרבי הדרוש לניפוח הבצק.
* **L** – התארכות (Extensibility): מידת ההתארכות עד לקריעה.
* **W** – אנרגיית העיוות: השטח שמתחת לעקומה, מבטא את חוזק הבצק הכולל.
* **P/L** – יחס בין עמידות להתארכות.
* **Ie** – מדד גמישות.

מדדים אלו משמשים לקביעת התאמת הקמח לסוגי מוצרים שונים, כגון לחמים, בגטים, פיצות או פסטה.

## שימושים
האלווֹגרף משמש טחנות קמח, מאפיות ותעשיות מזון לצורכי בקרת איכות, פיתוח מוצרים והשוואת זני חיטה. המדד W, בפרט, נפוץ מאוד בסיווג קמח בשוק האירופי.

## ייצור
המכשיר מיוצר כיום על ידי חברת **Chopin Technologies**, שהיא חלק מקבוצת **KPM Analytics**.

## ראו גם
* גלוטן
* חיטה
* קמח
* תכונות ריאולוגיות

## קישורים חיצוניים

קטגוריה:מכשירי מדידה
קטגוריה:תעשיית המזון
קטגוריה:אפייה
פוצ'יני (פירושונים)

**פוצ'יני** (באיטלקית: **Puccini**) הוא שם משפחה איטלקי

קטגוריה:שמות משפחה איטלקיים
הקונגרס ה-25 של ארצות הברית

**הקונגרס ה־25 של ארצות הברית** היה מושב של הרשות המחוקקת של הממשל הפדרלי של ארצות הברית, שהורכב מהסנאט של ארצות הברית ומבית הנבחרים של ארצות הברית. הקונגרס התכנס בוושינגטון די. סי. מ־4 במרץ 1835 עד 3 במרץ 1837, במהלך שני השנים הראשונות לנשיאותו של הנשיא מרטין ואן ביורן.

הקצאת המושבים בבית הנבחרים התבססה על מפקד האוכלוסין של ארצות הברית משנת 1830. בשני בתי הקונגרס היה רוב לדמוקרטים.

## אירועים מרכזיים
* 4 במרץ 1837: מרטין ואן ביורן הושבע לנשיא ארצות הברית.
* 10 במאי 1837: משבר 1837  – משבר כלכלי חמור שפגע בבנקים ובשוק.
* 6 בינואר 1838: ההדגמה הציבורית הראשונה של הטלגרף של סמואל מורס.
* 26 במאי 1838: מסלול הדמעות – תחילת גירוש שבט הצ'רוקי.

## טריטוריות שאורגנו
* 12 ביוני 1838: טריטוריית איווה הוקמה מתוך טריטוריית ויסקונסין.

## סיכום מפלגתי
### סנאט

### בית הנבחרים

## מנהיגות

### סנאט
* נשיא: ריצ'רד ג'ונסון (D)
* נשיא זמני: ויליאם רופוס קינג (D)

### בית הנבחרים
* יו"ר: ג'יימס פולק (D)

## קישורים חיצוניים

## ביאורים

24
גטו איבצביצ'י

**גטו איבצביצ'י** (בבלארוסית: **Гета ў Івацэвічах;** 24 ביוני 1941 – 8 באוגוסט 1942) היה גטו יהודי, מקום ליישוב מחדש בכפייה של יהודים מהעיירה איבצביצ'י במחוז ברסט ויישובים סמוכים במהלך השואה בבלארוס, תחת כיבוש בלארוס על ידי גרמניה הנאצית במהלך מלחמת העולם השנייה.

## כיבוש איבצביצ'י והקמת הגטו
לפני המלחמה, האוכלוסייה היהודית באיבצביצ'י גדלה באופן משמעותי בשל זרם פליטים מאזורי פולין שנכבשו על ידי הגרמנים בספטמבר 1939, ועם תחילת הכיבוש היא מנתה כ-300 איש. איבצביצ'י נכבשה על ידי כוחות גרמניים ב-24 ביוני 1941.

היהודים נצטוו מיד לתפור סימני בד גדולים בצורת עיגולים צהובים על בגדיהם (על הגב ועל החזה).

הגרמנים החרימו מהיהודים את כל החסכונות, חפצי הבית והכלים: ציוד, מכונות תפירה, סוסים, עגלות, אופניים ורכוש אחר.

זמן קצר לאחר הכיבוש, הגרמנים, ביישמם את התוכנית הנאצית להשמדת היהודים, ארגנו גטו באיבצביצ'י, לשם הובאו גם יהודים מכפרים סמוכים.

## תנאים בגטו
הגטו היה צפוף וממוקם בשלושה אזורים נפרדים, כולל מלון קטן ברחוב המוביל לתחנת הרכבת, אשר עבר במקביל לרחוב המרכזי של איבצביצ'י. אזור הגטו לא היה מוקף בגדר תיל.

האסירים הוכה מדי יום ונוצלו לעבודות כפייה: בנייה, סלילת כבישים ועבודות טעינה ופריקה בתחנת הרכבת. מנת המזון שחולקה הייתה מינימלית – 200 גרם לחם ביום. על פי עדויות ראייה, איכרים מקומיים הגיעו לגטו ודחקו: "*תנו לנו הכל, ממילא יהרגו אתכם...*" הנפחים, אהרון זוכוביצקי (אחיה של שרה רוז'נסקי) וגיסו חיים אוצ'טיין עבדו בתיקון משאיות גרמניות ועבור חקלאים מקומיים בתמורה לתוספת מזון.

## השמדת הגטו
במרץ 1942, בקור עז ובסופת שלגים, היהודים מגטו איבצביצ'י הוצעדו ונלקחו במזחלות ליער ליד קוסובה, 20 קילומטרים מאיבצביצ'י. כל אלה שלא יכלו לעמוד בקצב נהרגו במקום. אנשים נפלו מתשישות, סבלו מכוויות קור בידיהם וברגליהם, אך לא ניתן היה לשכן אותם בגטו קוסובו. לאחר יומיים, היהודים הורשו להמשיך מהיער אך לא יכלו לחזור לאיבצביצ'י. בדרך, 21 יהודים מתו או נהרגו. שרה רוז'נסקי (רוס) ורוב המשפחה נלקחו לביטן במזחלת, שם היו להם קרובי משפחה. במרץ 1942, 620 יהודים מאיבצביצ'י נורו למוות.

באביב 1942 הגרמנים אפשרו לחלק מהיהודים הצעירים לחזור לאיבצביצ'י מביטן כדי לעבוד במנסרה. תוך זמן קצר, 200 יהודים שוב היו בשני מיקומי גטו נפרדים, כולל המלון הקטן באיבצביצ'י. באוגוסט 1942, הגרמנים הורו ליהודים לאסוף ולמסור את כל הזהב שברשותם, ואף הכריחו אותם להסיר כתרי שיניים מזהב.

בור בגודל 10 על 5 מטרים הוכן מחוץ לכפר. האקציה (לשון נקייה שהגרמנים העדיפו להשתמש בה עבור רציחות המוניות מאורגנות) התרחשה בשעות הבוקר המוקדמות של 8 באוגוסט 1942. היהודים, שהופשטו עירומים, הועמדו בשורה על שפת הבור ונורו. ההריגות בוצעו על ידי מתנדבים ליטאים מגדוד עונשין של האס אס ומשטרת העזר האוקראינית. לאחר הירי, הגרמנים והשוטרים חילקו ביניהם את הבגדים והחפצים האישיים של הקורבנות.

שרה ויעקב רוז'נסקי (רוס) עם בנם התינוק שמואל ואהרון זוכוביצקי (אחיה של שרה) היו בין קומץ יהודים שנמלטו, ב-8 באוגוסט 1942, ליער וולצ'ה נורי הצפוף ליד ביטן. שרה ויעקב רוז'נסקי ואהרון זוכוביצקי שרדו ונלחמו כפרטיזנים יהודים בחטיבת פונומרנקו עד ששוחררו על ידי הצבא האדום ב-12 ביולי 1944.

## הנצחה
[שמאל|ממוזער|325x325 פיקסלים|כתובת על [לוחית זיכרון|לוחית הזיכרון]]
בשנת 2001, הוצבה לוחית זיכרון באחד האתרים שבהם נרצחו יותר מ-1,000 יהודים מאיבצביצ'י.

## ראו גם

* גטו הרדזישצ'ה

## קישורים חיצוניים

## הערות שוליים

קטגוריה:מחוז ברסט
קטגוריה:גטאות בבלארוס
קטגוריה:שואת יהודי בלארוס
גטו הרדזישצ'ה

שמאל|ממוזער|285px|בית הקברות היהודי בהרדזישצ'ה 

**גטו הרדזישצ'ה** (באנגלית:- **Gorodishche Ghetto** ; בבלארוסית:- **Гарадзішчанскае гета** ;קיץ 1941 – 21 באוקטובר 1941) היה גטו שהוקם בידי הנאצים לשם ריכוזם וכפיית מגוריהם של יהודי העיירה גורודישצ'ה (לאחר המלחמה שונה שם העיירה להרדזישצ'ה) שבמחוז ברנוביץ' במחוז ברסט, שבמערב בלארוס וכן של יהודים מיישובים סמוכים. הגטו הוקם בתקופת רדיפת והשמדת היהודים תחת הכיבוש הנאצי של בלארוס במהלך מלחמת העולם השנייה.

## כיבוש הרדזישצ'ה והקמת הגטו

על פי נתונים משנת 1921 חיו בעיירה גורודישצ'ה 760 יהודים. עד ספטמבר 1939 השתייך היישוב לפרובינציית פולסיה שבפולין. לאחר סיפוח מזרח פולין בידי ברית המועצות נכלל האזור במחוז ברנוביץ'. נכון ל-21 באוגוסט 1940 שהו בגורודישצ'ה 1,337 פליטים מן החלק של פולין שנכבש בידי גרמניה הנאצית.

כוחות גרמניים אחזו בגורודישצ'ה מ-24 ביוני 1941 ועד 8 ביולי 1944. ב-27 ביוני 1941 נורו למוות בידי הנאצים 17 או 18 יהודים, ובהם שתי משפחות צירינסקי. זמן קצר לאחר מכן ארגנו הגרמנים, במסגרת יישום תוכניתו של אדולף היטלר להשמדת היהודים, גטו בעיירה. הגטו בגורודישצ'ה שכן בסמטת סלונימסקי.

## הרס הגטו
ב-20 באוקטובר 1941 הגיע לגורודישצ'ה צוות אס אס. בעלי המקצוע היהודים (68 נפשות) הושארו בגטו, ואילו יתר 100–150 הגברים הבוגרים הובלו שני קילומטרים מן העיירה אל אזור פוגורלצי ואל יער מיכנובשצ'ינה. הם אולצו לחפור בורות ונורו למוות במקום.

למחרת, 21 באוקטובר 1941, נורו בבורות אלה בין 1,200 ל-1,440 יהודים מגורודישצ'ה. שמות אחדים מן הנרצחים ידועים, ובהם הסופר ילין, האחים קרסילשצ'יקוב והרב מורדוחוביץ', בן 105 במותו.

באותו יום, ביער מיכנובשצ'ינה, רצחו הגרמנים 70 (או 68) יהודים נוספים מקרב האינטליגנציה. בהמשך הובאו אל הגטו יהודים מן הכפרים הסמוכים וכן אחדים מבני הרומה (צוענים). ה"אקציה" הבאה (כינוי נאצי לרצח המוני) בוצעה בראשית מאי 1942, אז נורו למוות 35 יהודים סמוך לבית העלמין האורתודוקסי. באוגוסט 1942 נורו במקום כ-100 יהודים נוספים, רובם בעלי מקצוע.

בקיץ 1942 נורתה למוות ליד הכנסייה אישה יהודייה ושני ילדיה. בסך הכול נרצחו בגורודישצ'ה ובסביבתה 3,830 יהודים (ובסך הכול, לרבות קורבנות בני לאומים אחרים, כ-4,000 בני אדם).

## הנצחה
הוועדה הממלכתית לחקירה ולבירור הפשעים שבוצעו בידי הפולשים הגרמנים–הפשיסטים ומשתפי הפעולה עמם גילתה מספר קברי אחים בהרדזישצ'ה. אחד מהם נמצא ביער פוגורלצי, שני קילומטרים מדרום־מזרח לעיירה לאורך כביש הרדזישצ'ה–ברנוביץ' בצד שמאל, במרחק 200 מטר מן הכביש הראשי. שם, ב-21 וב-22 באוקטובר 1941, ירו הגרמנים ב-154 יהודים.

קבר נוסף נמצא במרחק 300 מטר סמוך לכנסייה האורתודוקסית. בשנת 1994 הוצבו שלטי זיכרון סמוך לבית העלמין האורתודוקסי בהרדזישצ'ה ובאתר פוגורלצי, לזכר קורבנות רצח העם היהודי.
## קישורים חיצוניים

* 
* 
* 
* 

## הערות שוליים

קטגוריה:שואת יהודי בלארוס
*
קטגוריה:מחוז ברסט: עיירות יהודיות
קטגוריה:בורות ירי בשואה
קטגוריה:מחוז ברסט
קטגוריה:קהילות יהודיות בבלארוס
אדם תימן

**אדם (אדי) תימן** (באנגלית: **Adam (Adi) Teman**; נולד ב-29 ביולי 1976) הוא פרופסור חבר בפקולטה להנדסה באוניברסיטת בר-אילן. הוא מומחה בינלאומי בתחום המעגלים המשולבים (VLSI), ועומד בראש מסלול ננו-אלקטרוניקה בפקולטה. תימן הוא ממקימי ומנהלי מעבדת EnicsLabs העוסקת במחקר ופיתוח חומרה מתקדמת וחסכונית באנרגיה.

## ביוגרפיה
תימן השלים את לימודי תואר ראשון, תואר שני והדוקטורט באוניברסיטת בן-גוריון בנגב. את עבודת הדוקטורט שלו, בנושא "Low Power Integrated Circuit Arrays", סיים בשנת 2013 בהצטיינות יתרה.

בין השנים 2014–2015 שהה בהשתלמות פוסט-דוקטורט במכון הטכנולוגי הפדרלי של שווייץ בלוזאן (EPFL), שם עבד בקבוצת Telecommunications Circuits Laboratory (TCL). עם חזרתו לישראל בשנת 2015, הצטרף לסגל האקדמי של הפקולטה להנדסה בבר-אילן.

## מחקר ופעילות מדעית
מחקרו של פרופ' תימן מתמקד בשיפור היעילות והביצועים של שבבים מודרניים. תחומי המחקר המרכזיים שלו כוללים:

* **תכנון זיכרונות משובצים (Embedded Memories):** פיתוח מבני זיכרון חדשניים (כמו SRAM ו-eDRAM) המאפשרים פעולה יציבה במתח נמוך מאוד, דבר החיוני להארכת חיי הסוללה במכשירים ניידים וביישומי בינה מלאכותית בקצה (Edge AI).
* **חומרה מאובטחת:** מחקר על הגנה מפני התקפות "ערוץ צדדי" (Side-channel attacks) המנסות לחלץ מידע מוצפן מתוך השבב עצמו.
* **מעגלים חסכוניים באנרגיה:** פיתוח טכנולוגיות להפחתת צריכת ההספק של מעבדים ללא פגיעה משמעותית במהירות העיבוד.

תימן פרסם מעל 150 מאמרים מדעיים, והוא מחזיק במספר פטנטים בתחום תכנון המעגלים. הוא משמש כחבר בכיר (Senior Member) ב-IEEE ופעיל בוועדות המקצועיות של הכנסים המובילים בעולם בתחום ה-VLSI.

## הוקרה
* **פרס אינטל** לדוקטורנטים (2013) (מקור).
* **מלגת הצטיינות של ממשלת שווייץ** לבתר-דוקטורנטים (Swiss Government Excellence Scholarship) (2014) (אימות במאגר ORCID).
* **מרצה מצטיין** של אוניברסיטת בר-אילן (2018).
* **פרס הרקטור לחדשנות מדעית** של אוניברסיטת בר-אילן (2020).
* **[[פרס קריל]]** מטעם קרן וולף להצטיינות במחקר מדעי (2020).

## קישורים חיצוניים
* Prof. Adam Teman, באתר של אוניברסיטת בר-אילן
* אתר מעבדת EnicsLabs, באוניברסיטת בר-אילן

## הערות שוליים

קטגוריה:סגל אוניברסיטת בר-אילן: הנדסה
קטגוריה:מהנדסי חשמל ישראלים
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:ישראלים שנולדו ב-1976
גטו הורודנו

**גטו הורודנו** (ידוע גם בשם **גטו גורודנאיה**; בבלארוסית: **Гета ў Гарадной**) הוקם בקיץ 1941 והתקיים עד יולי 1942. זה היה גטו יהודי שהוקם בכפר גורודנאיה, בתוך נפת סטולין במחוז ברסט, בלארוס. גטו זה שימש כמקום ליישוב מחדש בכפייה של יהודים מגורודנאיה ויישובים סמוכים במהלך הכיבוש הנאצי של בלארוס במלחמת העולם השנייה.

## כיבוש גורודנאיה והקמת הגטו
ביוני 1941, בעקבות כיבוש גורודנאיה על ידי הכוחות הנאציים, נערך מפקד של האוכלוסייה היהודית. היהודים חויבו לענוד טלאים בצורת כוכבים בעלי שישה קודקודים הן בחזית והן בגב בגדיהם. הנאצים נתנו עדיפות לחיסול התנגדות יהודית פוטנציאלית, מה שהוביל להוצאה מיידית להורג של גברים יהודים בגילאי 15 עד 50. בעקבות המפקד, 53 גברים יהודים מעל גיל 14 נורו על ידי המשטרה ליד בית הקברות היהודי מחוץ לכפר.

באוגוסט 1941, הגרמנים הקימו את הגטו בגורודנאיה כחלק מתוכניתו של אדולף היטלר להשמדת היהודים.

## השמדת הגטו

ביולי 1942, במהלך אקציה (מונח ששימש את הנאצים לתיאור רציחות המוניות מאורגנות), נורו 200 נשים, ילדים וקשישים. 400 היהודים הנותרים הוצאו להורג שלושה קילומטרים מהכפר באזור "פודראליצ'ה" בדרך לטרבז'וב. חברי רגימנט הפרשים של האס אס, בפיקודו של גוסטב לומברד, שהחזיק בפקודות מהימלר להשמיד יהודים, פרטיזנים ועוזריהם בפולסיה, השתתפו בירי.

## הנצחה
ממוזער|גטו גורודנאיה
בשנות ה-60, הוקם שלט זיכרון באתר הירי ובקבר האחים על ידי יהודים ששרדו וצאצאי הקורבנות. בשנת 2012, הוקמה אנדרטה נוספת המוקדשת לקורבנות רצח העם היהודי לצד האנדרטה הראשונה, במימונו של יוסף ליברמן, יושב ראש הקהילה היהודית בפינסק, שקרובי משפחתו היו בין הנרצחים בגטו גורודנאיה.

## ראו גם
* גטו דויד-הרדוק
* גטו הרדזישצ'ה

## קישורים חיצוניים

## הערות שוליים

קטגוריה:מחוז ברסט
קטגוריה:גטאות בבלארוס
קטגוריה:שואת יהודי בלארוס
Quiero Volver (שיר)

"**Quiero Volver**" (בעברית: "**רוצה לחזור**") הוא שיר מאת הזמר-יוצר הישראלי-ארגנטינאי פבלו רוזנברג. השיר נכתב והולחן על ידי רוזנברג ומשמש כשיר הנושא של הסרט "הולה צ'או", שבו הוא גם מככב בתפקיד הראשי. מדובר בשיר הראשון בקריירה של רוזנברג שנכתב ובוצע בספרדית.

## רקע
השיר "Quiero Volver" נכתב במסגרת עבודתו של פבלו רוזנברג על הסרט "הולה צ'או", דרמה משפחתית המבוססת על סיפור אמיתי, אשר עתידה לצאת לאקרנים ב-19 בפברואר 2026. בסרט מגלם רוזנברג את דמותו של מרסלו, גבר המנותק ממשפחתו מזה למעלה מעשור, אשר מקבל הודעה מפתיעה מאחותו בארגנטינה על הגעתם הצפויה לישראל של אביהם העיוור ושל אחותם בעלת הצרכים המיוחדים. המפגש המחודש מאלץ את הדמות להתמודד עם עבר משפחתי לא פתור.

## ניתוח מוזיקלי
"Quiero Volver" נכתב והולחן על ידי פבלו רוזנברג עצמו, ומהווה נקודת ציון ייחודית בקריירה שלו, שכן זהו השיר הראשון שכתב והקליט בספרדית, שפת אמו. עד לשלב זה בקריירה שלו, שהתפרשה על פני כשלושים וחמש שנים, פעל רוזנברג בעיקר בעברית. רונברג ציין כי כתיבתו נבעה מן הקונפליקט האישי והפנימי של מהגרים ביחס לזהותם ולתרבותם, ומהשאלות הנוגעות למה שהשאירו מאחור ולמה שהפכו להיות בארץ החדשה. לדבריו, בעת כתיבת השיר חשב על הוריו ועל הדילמה המוסרית של הדמות שהוא מגלם בסרט, אשר עלתה ארצה לבדה והותירה את משפחתה מאחור.

מילות השיר עוסקות בכמיהה לחיבור מחודש ובחיפוש אחר תקווה, והן משקפות את התמות המרכזיות של הסרט "הולה צ'או". באתר "סרוגים" צוין כי השיר מבטא רצון להתגברות על פחדים, צמיחה אישית והתחדשות בתוך מסגרת משפחתית. בקטע מן השיר מסופר על חיפוש אחר תקווה דרך מבטו של הדובר אל דמות קרובה, לצד רצון "לראות שוב" ולשכוח את העצמי הקודם.

## מיקומי שיא

## הערות שוליים

קטגוריה:שירי 2026
קטגוריה:סינגלים מ-2026
קטגוריה:שירים בספרדית
קטגוריה:סינגלים בהוצאת NMC יונייטד אנטרטיינמנט
סיימון אוגסטס

**סיימון אוגסטס** (באנגלית: **Seimone Augustus**; נולדה ב־30 באפריל 1984) היא כדורסלנית אמריקאית לשעבר, ששיחקה בעמדת הסמול פורוורד. אוגסטס שיחקה בליגת ה-WNBA ובקבוצות באירופה, וזכתה עם נבחרת ארצות הברית בכדורסל נשים בארבע מדליות זהב אולימפיות וכן באליפות העולם.
## ביוגרפיה
אוגסטס נולדה בבאטון רוז', לואיזיאנה. בתקופת לימודיה בבית הספר התיכון בלטה בכדורסל וזכתה עם קבוצתה להצלחות רבות. בשנת 2002 החלה לשחק בקבוצת הכדורסל של אוניברסיטת המדינה של לואיזיאנה (LSU). היא זכתה בפרסים אישיים רבים, ובהם תואר שחקנית המכללות של השנה (Naismith Award), והובילה את קבוצתה לפיינל פור של טורניר המכללות.

לקראת עונת 2006 ב-WNBA נבחרה אוגסטס במקום הראשון של הדראפט על ידי מינסוטה לינקס. אוגסטס הפכה במהרה לכוכבת הקבוצה והובילה אותה לארבע אליפויות WNBA — בעונות עונת 2011, 2013, 2015 ו-2017. היא נבחרה מספר פעמים למשחק האולסטאר ולחמישיות העונה.

בשנת 2020 הצטרפה לעונה אחת ללוס אנג'לס ספארקס. בשנת 2021 פרשה ממשחק פעיל והצטרפה לצוות האימון של הקבוצה.

במקביל לליגת ה-WNBA שיחקה אוגסטס בקבוצות באירופה, בעיקר ברוסיה ובטורקיה, וזכתה עמן בתארים מקומיים ובינלאומיים.

אוגסטס הייתה חברה בנבחרת ארצות הברית בכדורסל נשים. עם הנבחרת זכתה במדליות זהב אולימפיות בבייג'ינג 2008, לונדון 2012, ריו דה ז'ניירו 2016 וטוקיו 2020, וכן באליפות העולם 2014.

לאחר פרישתה מילאה תפקידי אימון בכדורסל המקצועני. בשנת 2022 נכללה בהיכל התהילה של כדורסל הנשים ובשנת 2024 בהיכל התהילה של הכדורסל.

## קישורים חיצוניים

קטגוריה:שחקניות WNBA
קטגוריה:כדורסלניות אמריקאיות
קטגוריה:כדורסלנים באולימפיאדת בייג'ינג (2008)
קטגוריה:כדורסלנים באולימפיאדת לונדון (2012)
קטגוריה:כדורסלנים באולימפיאדת ריו דה ז'ניירו (2016)
קטגוריה:כדורסלניות להט"ביות
קטגוריה:אמריקאיות שנולדו ב-1984
ניקולס קולמן

**ניקולס דניאל קולמן** (באנגלית: **Nicholas Daniel Coleman**; 22 באפריל 1800 – 11 במאי 1874) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת קנטקי.

## ביוגרפיה
קולמן נולד ב-22 באפריל 1800 בעיר סינתיאנה שבקנטקי ולמד בבתי ספר יסודיים ותיכוניים. הוא סיים את לימודיו במכללת טרנסילבניה בעיר לקסינגטון. לאחר מכן למד משפטים, הוסמך כעורך דין ועסק במקצוע. בשנים 1824 ו־1825 כיהן כחבר בבית הנבחרים של קנטקי.

קולמן נבחר מטעם סיעת הג'קסוניאנים לקונגרס ה־21, וכיהן בבית הנבחרים של ארצות הברית מ-4 במרץ 1829 עד 3 במרץ 1831. לאחר מכן עבר לעיר ויקסבורג, שם חזר לעסוק בעריכת דין. בין השנים 1841–1844 כיהן כמנהל הדואר של העיר, ולאחר מכן שב שוב לעיסוקו המשפטי.

הוא נפטר ב-11 במאי 1874 בוויקסבורג שבמיסיסיפי, ונקבר בבית העלמין Cedar Hill Cemetery.

## קישורים חיצוניים
* 
* 

קטגוריה:אמריקאים ילידי קנטקי
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הג'קסונית
קטגוריה:אמריקאים שנולדו ב-1800
קטגוריה:אמריקאים שנפטרו ב-1874
סמואל וודסון (פוליטיקאי מקנטקי)

**סמואל יוז וודסון** (באנגלית: **Samuel Hughes Woodson**; 15 בספטמבר 1777 – 28 ביולי 1827) היה פוליטיקאי אמריקאי שכיהן כחבר בית הנבחרים של ארצות הברית מטעם מדינת קנטקי. הוא היה אביו של סמואל יוז וודסון.

## ביוגרפיה
וודסון נולד ב-15 בספטמבר 1777 סמוך לשארלוטסוויל שבווירג'יניה והשלים לימודים קדם אקדמאיים. הוא למד משפטים, הוסמך לעריכת דין בשנת 1802 והחל לעסוק במקצוע בעיר ניקולסוויל שבקנטקי. בין השנים 1803–1819 שימש מזכיר בית המשפט המחוזי של מחוז ג'סאמין.

וודסון נבחר לקונגרס ה־17, וכיהן בבית הנבחרים של ארצות הברית מ-4 במרץ 1821 עד 3 במרץ 1823. בשנת 1822 התמודד ללא הצלחה לבחירה מחדש לקונגרס ה־18. לאחר מכן חזר לעסוק בעריכת דין בניקולסוויל. הוא כיהן כחבר בבית הנבחרים של קנטקי בשנים 1825 ו־1826.

וודסון היה בעל עבדים.

הוא נפטר באחוזתו 'Chaumiere' שבמחוז ג'סאמין, קנטקי, ב־28 ביולי 1827, ונקבר בבית העלמין Crocket Burying Ground.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1777
קטגוריה:אמריקאים שנפטרו ב-1827